Roed havde inden sin udenlandsrejse i 1837 forlovet sig med Emilie Mathilde Kruse (1806–1894), en datter af kongelige skuespiller [[Jens William Kruse]]. Hun ventede trofast på ham under hans lange udenlandsrejse, og først 22. maj 1842 holdt de bryllup. Foruden den foran nævnte søn havde de kun datteren [[Helene Nyblom|Helene]], der blev gift med den svenske professor [[Carl Rupert Nyblom]]. Roed og hans begavede hustru samlede en ikke lille kreds af kunstnere og kunstvenner om sig, og til denne hørte også den langt yngre [[Julius Lange (kunsthistoriker)|Julius Lange]], på hvem Roed udøvede betydelig påvirkning i kunst-æstetisk retning.
Kunst Historie Maleri Organisationer Uddannelsesinstitutioner